open-index/open-wikipedia-markdown huggingface dataset:
Jason Denayer

**Jason Grégory Marianne Denayer** (s. 28. kesäkuuta 1995 Jette) on belgialainen jalkapalloilija, joka pelaa ranskalaisessa Olympique Lyonnais'ssa. Oikeajalkainen Denayer on pelipaikaltaan keskuspuolustaja. Hän kuuluu myös Belgian jalkapallomaajoukkueeseen.

## Ura
### Seurajoukkueura
Denayer siirtyi Manchester Cityyn vuonna 2013 ranskalaisesta jalkapalloakatemiasta. Kauden 2014–2015 hän oli lainalla Skotlannin valioliigan Celtic FC:ssä, jossa hän pelasi 29 ottelua viimeistellen viisi maalia ja juhlien kauden päätteeksi valioliigan ja Skotlannin liigacupin voittoa. Hän debytoi kauden aikana myös Eurooppa-liigassa. Denayer valittiin myös liigan tähdistöön.

Kesällä 2015 Denayer palasi takaisin Manchester Cityyn ja pääsi seuran edustusjoukkueeseen mukaan. Hänet kuitenkin lainattiin elokuun lopussa kauden mittaisella lainasopimuksella Turkin Superliigassa pelaavaan Galatasarayhin. Hän debytoi Mestarien liigan ottelussa Atlético Madridia vastaan syyskuussa 2015.

Sittemmin Denayer pelasi lainasopimuksella englantilaisseura Sunderlandissa ja uudelleen Galatasarayssa, kunnes kesällä 2018 hänet myytiin ranskalaisseura Olympique Lyonnais'hen.

### Maajoukkueura
Denayerin äiti on kongolainen ja isä belgialainen, joten hän olisi voinut valita Belgian sijaan maajoukkueekseen myös äitinsä kotimaan. Denayer on kuitenkin pelannut Belgian nuorten maajoukkueissa. Hän debytoi Belgian A-maajoukkueessa maaliskuussa 2015 EM-karsintaottelussa Israelia vastaan. Hän pelasi EM-kilpailuissa 2016 tappiollisen puolivälieräottelun Walesia vastaan alusta loppuun. Hän teki maalin syyskuussa 2020 Kansojen liigan ottelussa Tanskaa vastaan.

## Saavutukset
**Celtic FC**
*Skotlannin Valioliiga: 2014–2015
*Skotlannin liigacup: 2014–2015

**Galatasaray SK**
*Turkin Superliiga: 2017–2018
*Turkin cup: 2015–20156

**Henkilökohtainen**
*Skotlannin Valioliigan tähdistöjoukkue: 2014–2015

## Lähteet
RN Flavio Gioia (1881)

**RN Flavio Gioia** () oli Italian kuninkaallisen laivaston vuonna 1881 vesillelaskettu teräsrunkoinen parkkitakiloitu korvetti.

## Valmistus
Carlo Vignan suunnittelema alus tilattiin Castellammare di Stabiasta Regio Cantiere di Castellammare di Stabialta ja sen köli laskettiin 26. kesäkuuta 1879. Alus laskettiin vesille 12. kesäkuuta 1881 ja se liitettiin laivastoon 26. tammikuuta 1883.

Aluksen höyrykoneen valmisti lontoolainen Penn. Alus oli varustettu laidoilta viistotulla panssarikannella ja kennokerroksella.

## Palvelus
Vuonna 1892 alus muutettiin koululaivaksi, jolloin sen aseistukseksi tuli neljä 4,7 tuuman 40 pituuskaliiperin tykkiä ja kaksi 14 tuuman torpedoputkea. Alus poistettiin palveluksesta 10. syyskuuta 1920, minkä jälkeen se oli poikien koulualuksena Napolissa nimettynä *CM181*:ksi. Aluksen epävirallisena nimenä oli *Caracciolo*. Alus poistettiin kokonaan käytöstä 4. maaliskuuta 1923.

## Lähteet
*

### Viitteet
RN Amerigo Vespucci (1882)

**RN Amerigo Vespucci** () oli Italian kuninkaallisen laivaston vuonna 1882 vesillelaskettu teräsrunkoinen parkkitakiloitu korvetti.

## Valmistus
Carlo Vignan suunnittelema alus tilattiin Venetsian laivastontelakalta, missä köli laskettiin 9. joulukuuta 1879. Alus laskettiin vesille 31. heinäkuuta 1882 ja se liitettiin laivastoon 1. syyskuuta 1884.

Aluksen höyrykoneen valmisti Ansaldo. Alus oli varustettu laidoilta viistotulla panssarikannella ja kennokerroksella.

## Palvelus
Vuonna 1893 alus muutettiin koululaivaksi, jolloin sen aseistukseksi tuli neljä 4,7 tuuman 40 pituuskaliiperin tykkiä ja kaksi 14 tuuman torpedoputkea. Muutostöiden jälkeen aluksen miehistöntarve kasvoi 270 henkeen. Alus poistettiin palveluksesta 22. tammikuuta 1928.

## Lähteet
*

### Viitteet
RN Pietro Micca (1876)

**RN Pietro Micca** () oli Italian kuninkaallisen laivaston vuonna 1876 vesillelaskettu torpedoristeilijä.

## Valmistus
Felice Mattein suunnittelema alus tilattiin Venetsian laivastontelakalta ja sen köli laskettiin 15. helmikuuta 1875. Alus laskettiin vesille 1. elokuuta 1876 ja se liitettiin laivastoon 3. heinäkuuta 1877.

## Palvelus
Alus poistettiin alusluettelosta virallisesti 7. marraskuuta 1893, mutta siitä huolimatta sen nimi poistui listalta jo joitakin vuosia aiemmin.

## Lähteet
*

### Viitteet
RN Tripoli (1886)

**RN Tripoli** () oli Italian kuninkaallisen laivaston vuonna 1886 vesillelaskettu torpedoristeilijä. *Tripoli* oli kokeellinen teräsrunkoinen alus ja samalla Regia Marinan ensimmäinen oikea torpedoristeilijä ja kolmipotkurinen alus.

## Valmistus
Benedetto Brinin suunnittelema alus tilattiin Castellammare di Stabiasta Regio Cantiere di Castellammare di Stabialta, missä köli laskettiin 10. kesäkuuta 1885. Alus laskettiin vesille 25. elokuuta 1886 ja liitettiin laivastoon vielä saman vuoden lopulla 1. joulukuuta.

Alus oli alun perin varustettu kahdella mastolla, joissa oli kummassakin keveä takilointi.

## Palvelus
Alus muutettiin vuonna 1897 miinalaivaksi. Vuonna 1904 aluksen aseistukseksi muutettiin yksi kolmen tuuman, kuusi 57 millimetrin ja yksi 47 millimetrin 40 pituuskaliiperin tykkiä. Lisäksi aluksella oli kolme neljäntoista tuuman torpedoputkea. Vuodesta 1910 alkaen aluksen aseistuksena oli kaksi kolmen tuuman ja neljä 57 millimetrin 40 pituuskaliiperin tykkiä ja 64 miinaa. Ensimmäisessä maailmansodassa alus oli miinalaivana ja se luokiteltiin virallisesti miinalaivaksi 1. heinäkuuta 1921. Alus poistettiin alusluettelosta 4. maaliskuuta 1923.

## Lähteet
*
*

### Viitteet
Peltokimalainen

**Peltokimalainen** (*Bombus pascuorum*) on kimalaisten sukuun kuuluva laji. Se on 15–18&nbsp;mm:n pituinen. Keskiruumis on väriltään kellanruskea ja takaruumiin kärjessä on keltaista. Pesä on monesti maassa. Kuningattaren lentoaika alkaa huhtikuun lopulla ja työläisten kesäkuulla. Peltokimalaista esiintyy yleisesti metsissä ja sitä tavataan koko Suomessa. Sen pesässä loisii joskus peltoloiskimalaisia.

## Lähteet

## Aiheesta muualla
*Ötökkätieto: Peltokimalainen (''Bombus pascuorum'')
* http://gallery.new-ecopsychology.org/fi/photo/common_carder_bee_(bombus_pascuorum).htm
*UniProt: Taxonomy -  Bombus pascuorum (Common carder bumblebee) 
*Pherobase: Semiochemicals of Bombus pascuorum, the Brown bumblebee 
*Bumlebee: Bombus pascuorum, the brown-banded carder bee
Goito-luokka

**Goito-luokka** oli Italian kuninkaallisen laivaston neljän 1880- ja 1890-lukujen vaihteessa valmistetun aluksen muodostama torpedoristeilijäluokka.

## Alukset

## Lähteet
*

### Viitteet
Suunnistuksen maailmanmestaruuskilpailut 2015

32. **[[suunnistuksen maailmanmestaruuskilpailut]]** järjestettiin Skotlannin Invernessissä 31. heinäkuuta – 7. elokuuta 2015. 

## Tulokset
### Miehet
#### Sprintti, 4,1 km
2. elokuuta, Forres

#### Keskimatka, 6,2 km
4. elokuuta, Darnaway

#### Pitkä matka, 15,5 km
7. elokuuta, Glen Affric

#### Viesti
5. elokuuta, Darnaway

### Naiset
#### Sprintti, 3,8 km
2. elokuuta, Forres

#### Keskimatka, 5,3 km
4. elokuuta, Darnaway

#### Pitkä matka, 9,7 km
7. elokuuta, Glen Affric

#### Viesti
5. elokuuta, Darnaway

### Sekakilpailu
#### Sprinttiviesti
1. elokuuta, Nairn

## Mitalitaulukko

## Lähteet
* Tulokset  (arkistoitu versio)

## Aiheesta muualla
* Viralliset kotisivut  (arkistoitu versio)
Huopamehiläinen

**Huopamehiläinen** eli **seinähuopamehiläinen** (*Anthidium manicatum*) on huopamehiläisten sukuun kuuluva laji. Se on 11–18&nbsp;mm:n pituinen. Koiras on isompi kuin naaras. Takaruumiissa on keltaisia poikkijuovia tai kylkilaikkuja. Pesä sijaitsee kolossa ja se on vuorattu pähkämöllä tai porrolla, joita huopamehiläinen kuljettaa allaan. Se on erakkomehiläinen. Lentoaika on kesäkuulta syyskuulle. Huopamehiläistä tavataan eteläisessä ja keskisessä Suomessa. Huopamehiläinen toimii kasvien pölyttäjänä vieraillen imemässä pitkällä kielellään mettä esimerkiksi huulikukkaiskasveista.

## Lähteet

## Aiheesta muualla
*Laji.fi: Seinähuopamehiläinen (''Anthidium manicatum'')
*iNaturalist: Seinähuopamehiläinen (''Anthidium manicatum'')
*Ötökkätieto: Seinähuopamehiläinen (''Anthidium manicatum'')
*UniProt: Taxonomy - Anthidium manicatum (wool carder bee) 
*Iowa State University, Bug Guide: Species Anthidium manicatum - European Wool-carder Bee 
*Global Biodiversity Information Facility (GBIF): Anthidium manicatum
RN Cristoforo Colombo (1892)

**RN Cristoforo Colombo** () oli Italian kuninkaallisen laivaston vuonna 1892 vesillelaskettu teräsrunkoinen parkkitakiloitu korvetti.

## Valmistus
Benedetto Brinin suunnittelema alus, joka oli teräsrunkoinen toisinto edeltäneestä saman nimisestä puurunkoisesta aluksesta, tilattiin Venetsian laivastontelakalta ja sen köli laskettiin 1. syyskuuta 1890. Alus laskettiin vesille 24. syyskuuta 1892 ja se otettiin palvelukseen 16. lokakuuta 1894.

## Palvelus
Aluksen aseistusta vähennettiin palveluksen lopulla kuuteen 4,7 tuuman tykkiin. Se poistettiin palveluksesta 10. maaliskuuta 1907.

## Lähteet
*

### Viitteet
Nikolai Virtanen

**Viktor Nikolai Virtanen** (6. joulukuuta 1884 Akaa – 16. maaliskuuta 1938 Vilppula) oli suomalainen poliitikko ja toimitusjohtaja, joka toimi SDP:n kansanedustajana vuosina 1919–1922.

## Elämä
Akaan Viialassa syntyneen Nikolai Virtasen vanhemmat olivat työmies Viktor Virtanen ja Matilda Vilhelmintytär. Kansakoulun käytyään hän oli sahatyömiehenä Viialassa ja Lohjalla. Virtanen liittyi SDP:n jäseneksi 1905 ja oli vuotta myöhemmin perustamassa Suomen Sahateollisuustyöväen Liittoa. Hän oli myös liiton edustajana Suomen Ammattijärjestössä. Vuosina 1908–1917 Virtanen työskenteli osuuskaupan liikkeenhoitajana Virkkalassa, Ristiinassa ja Alavudella. Vuodesta 1917 lähtien hän työskenteli Osuuskauppa Vankan toimitusjohtajana Vilppulassa. 

Virtanen vaikutti aktiivisesti osuustoimintaliikkeessä. Ennen osuuskauppaliikkeen jakaantumista hän toimi muun muassa Etelä-Pohjanmaan osuuskauppapiirin sihteerinä. Virtanen kuului Kulutusosuuskuntien Keskusliiton hallintoneuvostoon sen perustamisesta 1916 lähtien, jonka lisäksi hän oli OTK:n hallintoneuvoston jäsen 1917–1925 sekä toimi OTK:n tilintarkastajana 1917–1929. Vuonna 1919 Virtanen valittiin eduskuntaan, mutta seuraaviin vaaleihin hän ei lähtenyt ehdolle. Virtanen oli myös Vilppulan kunnanvaltuuston pitkäaikainen puheenjohtaja sekä Vilppulan työväenyhdistyksen puheenjohtaja.

Puolisonsa kuoleman jälkeen keväällä 1938 Virtanen oli hoidettavana Mehiläisen sairaalassa Helsingissä. Pian sairaalasta päästyään hän kuoli kotonaan Vilppulan Ajostaipaleessa. Kuolinsyyksi ilmoitettiin päästä katkennut verisuoni. Virtanen on haudattu Vilppulan hautausmaalle. 

## Perhe
Nikolai Virtasen puoliso oli helsinkiläinen Vendla Vilhelmiina Levin (1885–1938), jonka kanssa hän avioitui vuonna 1905. Perheessä oli kolme lasta.

## Lähteet

## Aiheesta muualla
Compton (albumi)

**Compton** (myös kutsuttu nimellä **Compton: A Soundtrack by Dr. Dre**) on yhdysvaltalaisen hip hop -muusikko Dr. Dren kolmas studioalbumi. Se julkaistiin 7. elokuuta 2015. Albumin innoituksena toimi Dr. Dren entisestä N.W.A-yhtyeestä kertova elokuva *[[Straight Outta Compton (elokuva)|Straight Outta Compton]]* (2015).

## Kappaleet
#
#
# 
#
#
# 
# 
#
# 
#
#
# 
# 
#
#
#

## Arviot
* Metacritic: 85/100

## Lähteet
Samuli Tervo

**Samuli Tervo** (9. elokuuta 1871 Siikajoki – 12. maaliskuuta 1953 Joensuu) oli suomalainen poliitikko, joka toimi SDP:n kansanedustajana vuosina 1911–1914, 1927–1929 ja 1936–1948.

## Elämä
### Nuoruusvuodet
Siikajoen Revonlahdessa syntyneen Samuli Tervon vanhemmat olivat Pudasjärvestä kotoisin ollut torppari Samuel Tervo (1802-1878) ja Lovisa Korkala (s. 1832). Hän siirtyi työelämään jo kymmenvuotiaana. Tervo oli aluksi renkinä ruokapalkalla ja myöhemmin metsätyömailla sekä tehtailla, kunnes ryhtyi 16-vuotiaana suutariksi. 

### Politiikkaan
Tervo oli vuonna 1898 toimintansa aloittaneen Raahen työväenyhdistyksen perustajajäseniä ja liittyi myös sosialidemokraattiseen puolueeseen jo perustamisvuonna 1899. Hän osallistui muun muassa Oulun puoluekokoukseen ja toimi puoluelehtien avustajana sekä vaikutti osuustoimintaliikkeessä. Vuonna 1908 Tervo palkattiin sosialidemokraattien piirisihteeriksi Ouluun. Hänet valittiin eduskuntaan 1911. Jätettyään kansanedustajan tehtävänsä Tervo muutti 1914 Kotkaan, jossa hän työskenteli Kotkan Työväen Osuuskaupan kenkämyymälän hoitajana. Vuonna 1917 Tervo siirtyi Viipurin Osuusliikkeen jalkineosaston hoitajaksi. 

Sisällissodan aikana Tervo toimi punaisten hallinnossa Viipurin lääninhallituksen kamreerina. Hän kertoi vastustaneensa aseellista kapinaa, eikä uskonut punaisten voittoon, mutta lähti mukaan velvollisuudentunnosta työväenliikettä kohtaan. Kansanvaltuuskunnan paettua huhtikuun alussa Viipuriin Tervo tapasi Edvard Gyllingin, jonka kanssa hän ryhtyi suunnittelemaan toimenpiteitä sodan lopettamiseksi. Tervo järjesti kokouksen, johon osallistuivat muun muassa Kössi Ahmala, Emanuel Aromaa ja Paavo Leppänen. Heidän tarkoituksenaan oli kääntyä kansanvaltuuskunnan sekä Pietarissa toimivien ulkomaiden edustajien puoleen, mutta sekasortoiseen tilaan ajautunut kansanvaltuuskunta ei innostunut ajatuksesta. Valkoisten hyökkäyksen käynnistyessä Tervo otti mukaansa lääninvaltuuskunnan arkiston kassoineen ja pakeni taistelujen melskettä kotiinsa Loikkasen esikaupunkiin. Hän onnistui välttämään valkoisten kostotoimet. Toukokuun lopussa Tervo kutsuttin kuulusteluihin, joiden päätyttyä hänet vangittiin ja tuomittiin syyskuussa valtiorikosoikeudessa kahdeksaksi vuodeksi kuritushuoneeseen.

### Paluu eduskuntaan
Tervo armahdettiin jo 1919. Vapauduttuaan hän jatkoi toimessaan Viipurin Osuusliikkeen myyjänä. Merijoella asunut Tervo vaikutti myös Viipurin maalaiskunnan kunnalliselämässä ja oli Suomen Liiketyöntekijäin Liiton aktiiveja. Vuodesta 1924 lähtien hän työskenteli sosialidemokraattien piirisihteerinä Joensuussa. Tervo valittiin eduskuntaan jälleen 1927 ja uudelleen 1936. Hän oli presidentin valitsijamies vuosina 1937, 1940 ja 1943 sekä kuului Joensuun kaupunginvaltuustoon. Samuli Tervo kuoli JOensuussa 81-vuotiaana maaliskuussa 1953.

## Perhe
Samuli Tervon puoliso oli Hilma Maria Jaaranen (s. 1887), jonka kanssa hän avioitui vuonna 1904. Hilma Tervo vaikutti Suomen Sosialidemokraattisessa Työläisnaisliitossa ja toimi muun muassa Joensuun työväentalon ravintolan emännöitsijänä.

## Lähteet

## Aiheesta muualla
Gone

**Gone** voi tarkoittaa ainakin seuraavia:

## Elokuva ja TV
* *[[Gone – Pelon lakeuksilla]]* (*Gone*), brittiläis-australialainen jännityselokuva vuodelta 2007
* *[[Gone (vuoden 2012 elokuva)|Gone]]*, yhdysvaltalainen jännityselokuva vuodelta 2012

## Musiikki
* Gone, yhdysvaltalainen punk-vaikutteinen instrumentaalin rockin yhtye
* Gone Records, yhdysvaltalainen levy-yhtiö

### Albumit
* *[[Gone, Gone, Gone]]*, The Everly Brothersin albumi vuodelta 1964.
* *[[Gone (Dwight Yoakamin albumi)|Gone]]*, Dwight Yoakamin albumi vuodelta 1995
* *[[Gone (Beasts of Bourbonin albumi)|Gone]]*, Beasts of Bourbonin albumi vuodelta 1997
* *[[Gone (Entwinen albumi)|Gone]]*, Entwinen albumi vuodelta 2001
* *[[Gone (Monon albumi)|Gone]]*, Monon albumi vuodelta 2007
* *[[Gone (Redin albumi)|Gone]]*, Redin albumi vuodelta 2017.
Mafia III

**Mafia III** on Hangar 13:n kehittämä kolmannen persoonan toimintaseikkailupeli, jonka 2K Games julkaisi 7. lokakuuta 2016 Microsoft Windowsille, PlayStation 4:lle ja Xbox Onelle. Peli on kolmas osa ''Mafia''-pelisarjassa.

Peli sijoittuu vuoden 1968 New Bordeaux’n kaupunkiin, joka jäljittelee New Orleansia. Pelialue on avoin. Päähenkilö on Lincoln Clay, mustaihoinen Vietnamin sodan veteraani. Kotiutuessaan Clay joutuu italialaisen mafian murhayrityksen kohteeksi, ja kostaessaan iskua Clay perustaa oman rikollisjärjestönsä. Clayta auttavat haitilainen Cassandra, irlantilainen Thomas Burke sekä ''Mafia II'':n päähenkilö Vito Scaletta.

## Lähteet

## Aiheesta muualla
*
Zwickau P70

**Zwickau P70** on vuosina 1955–1959 valmistettu itäsaksalainen automalli, Zwickau-merkin ainoa malli. Korimalleja oli kolme, kaksiovinen porrasperä, farmari sekä harvinainen Coupe-malli. Zwickau P70 -autoa tuotiin myös Suomeen, jossa sitä mainostettiin nimellä ”P70 Zwickau”.

Zwickau P70:n etuvetorakenne ja kaksitahtinen moottori perustuivat 1930-luvun DKW:n tekniikkaan. Moottori perustui aiemman IFA F8 -mallin moottoriin. Moottori on heikko auton painoon nähden ja auton tekniikka oli vanhanaikaista. Auton viimeistelyssä oli puutteita ja se oli rakenteeltaan karkeatekoinen.

Suomessa Zwickau P70 sai autolehdistöltä varsin kielteisen arvion. Moottoria pidettiin heikkona ja tiloja ahtaina. Miinuksena pidettiin myös tavaratilan luukun puuttumista ja viimeistelyn heikkoa tasoa. 

## Kori
P70:ssä oli erillinen runko, jonka päälle oli naulattu muovista tehty kori. Peltiä käytettiin vain vähän. Zwickau P70 painaa 800 kiloa ja sen kantavuus on 320 kiloa.

Zwickaun kori on kiinnitetty nauloilla varsinaiseen runkoon. Tavaratilan luukku puuttuu porrasperämallista, paitsi aivan mallisarjan viimeisinä valmistetuissa autoissa, joissa on avattava peräluukku tavaratilaan . Useimmissa P70-malleissa tavaratilaan pääsi käsiksi vain sisältä kääntämällä takaistuin alas.

Vain oikeanpuoleisessa ovessa on lukkopesä, joten kuljettajan oven saa lukittua vain sisältä. Konepeltiä ei voi lukita. Zwickaun äänieristys on huono ja moottorin melut pääsevät sisätiloihin.

## Tekniikka
Nestejäähdytteinen kaksitahtinen kaksisylinterinen 690 cm³ rivimoottori tuotti tehoa 16 kW (22 hv) /3500 r/min. Suurin vääntömomentti 53 Nm /1900 r/min. Vaihteita on vain kolme. Vaihteisto on täysin synkronoimaton, joten kuljettajan on syytä osata synkronoimattoman vaihteiston vaatima kaksoispoljenta ja välikaasun käyttö.

Jarrut ovat mekaaniset ja raskaskäyttöiset. Kojetaulussa on vain kaksi mittaria, nopeus- ja matkamittari.

Tekniikan Maailman bumerossa 12/1956 julkaistun koeajon mukaan Zwickau P70 kiihtyy 0–50 km/t 11,8 sekunnissa ja 0–80 km/t 40,2 sekunnissa. Huippunopeus on vain 90 km/t.

Ajo-ominaisuudet ovat puutteelliset jäykän jousituksen ja kallistuksentasaajien puutteen vuoksi. Ohjaus on kevyestä korista huolimatta melko raskas. Heikko moottori vaikeuttaa ajamista vaikeissa tieoloissa, esimerkiksi vastatuuli heikentää suorituskykyä entisestään.

## Korimallit
P70-mallista tehtiin harvinaista coupéversiota, jossa on sama heikko moottori kuin vakiomallissakin. Zwickau P70 Coupé -malleja tuotiin Suomeen 11 autoa . Farmarimalleissa on porrasperämallista puuttuva takaluukku.

Zwickau P70 maksoi Suomessa 380&nbsp;000 markkaa vuonna 1956.

## Mitat

## Lähteet

## Aiheesta muualla
Silicon Valley (televisiosarja)

**Silicon Valley** on yhdysvaltalainen komediasarja, jonka ovat luoneet Mike Judge, John Altschuler ja Dave Krinsky. Sarja kertoo kuudesta nuoresta miehestä, jotka aloittavat uuden kasvuyrityksen Piilaaksossa. Sarjaa alettiin esittää HBO:lla 6. huhtikuuta 2014. Sarjaa tehtiin kuusi tuotantokautta.

## Näyttelijät

## Lähteet

## Aiheesta muualla
*
Sexodus

**Sexodus** oli vuosina 1997–1998 Nelosen myöhäisillassa viikoittain esitetty suomalainen keskusteluohjelma seksistä ja seksuaalisuudesta. Ohjelmassa oli vieraana tavallisia suomalaisia, jotka kertoivat seksikokemuksistaan ja mieltymyksistään. Ohjelman juontajana ja haastattelijana oli Raija Aurekoski.

*Sexodus* oli ensimmäinen suomalainen televisio-ohjelma, joka näytti ruudussa katsojien ohjelman aikana lähettämiä tekstiviestejä.

## Lähteet
Luettelo Suomen Sosialidemokraattisen Puolueen puoluekokouksista

Tämä on luettelo **[[Suomen Sosialidemokraattinen Puolue|Suomen Sosialidemokraattisen Puolueen]] puoluekokouksista**. SDP (vuoteen 
1903 Suomen Työväenpuolue) on vuodesta 1899 lähtien järjestänyt yhteensä 38 varsinaista puoluekokousta sekä seitsemän ylimääräistä 
puoluekokousta. Lisäksi luettelossa ovat mukana puolueen perustava kokous ja vuoden 1918 sisällissodan jälkeen pidetty "Suuri Sosialidemokraattisen työväen kokous". Puoluekokousten numerointi noudattaa SDP:n omaa käytäntöä, jossa ylimääräiset puoluekokoukset on vuotta 1991 lukuun ottamatta laskettu varsinaisten kokousten joukkoon.

## Lähteet
*
Juho Karvonen

**Juho Karvonen** (Pohjois-Amerikassa **John Hill**, 14. joulukuuta 1888 Eno – 8. helmikuuta 1966 Eno) oli suomalainen poliitikko, joka toimi SDP:n kansanedustajana vuosina 1945–1962. Ennen eduskuntauraansa hän oli lähes 25 vuotta siirtolaisena Yhdysvalloissa ja vaikutti pitkään amerikansuomalaisessa työväenliikkeessä.

## Elämä
Juho Karvosen vanhemmat olivat enolainen torppari Antti Karvonen (1893-1936) ja Pielisjärvellä syntynyt Helena Vinni (1859-1933). Kansakoulun käytyään hän teki metsätöitä kotiseudullaan, kunnes muutti 1913 siirtolaiseksi Yhdysvaltoihin. 

John Hill -nimeä käyttänyt Karvonen kiersi aluksi metsätyömailla. Työväenliikkeeseen lähdettyään hän suoritti Amerikan sosialistisen puolueen puolueopiston kurssin. Karvonen toimi eri puolilla Keskilänttä muun muassa Amerikan Suomalaisen Sosialistijärjestön agitaattorina, järjestäjänä ja piirisihteerinä sekä *[[Työmies (Yhdysvallat)|Työmies]]*-lehden asiamiehenä. Puoluehajaannuksen jälkeen hän vaikutti kommunistisessa Workers Party of Americassa, mutta työskenteli myöhemmin 1930-luvulla demokraatteja lähellä olleen CIO-keskusammattiliiton toimitsijana.

Palattuaan Suomeen 1937 Karvonen työskenteli SDP:n Kuopion itäisen vaalipiirin luennoitsijana, järjestäjänä ja piirisihteerinä 1939–1945. Vuonna 1945 Karvonen valittiin eduskuntaan ja 1948 Enon kunnanvaltuustoon. Hän oli presidentin valitsijamiehenä 1950, 1956 ja 1962. Vuoden 1962 presidentinvaalien alla Karvonen lähti niin sanotun Honka-liiton valitsijamiesehdokkaaksi. Olavi Hongan luovuttua hän asettui puolueensa oman presidenttiehdokkaan Rafael Paasion taakse. Pari viikkoa myöhemmin pidetyissä eduskuntavaaleissa Karvonen putosi eduskunnasta.

Karvonen toimi Enon kunnanvaltuuston puheenjohtajana 1949-1961. Hän oli myös Maaseututyöväen liiton liittohallituksen ja SAK:n valtuuston jäsen sekä kuului Osuusliike Oma-Avun edustajistoon. Vuonna 1963 Karvonen sai kunnallisneuvoksen arvonimen.

## Perhe
Juho Karvosen ensimmäinen puoliso oli Emma Laakso, jonka kanssa hän avioitui Wisconsinin Redgranitessa 1914. Heillä oli yksi tytär. Erottuaan Karvonen meni 1932 naimisiin Calumetissa syntyneen Impi Rajaniemen (1893-1980) kanssa.

## Lähteet
Zwickau (auto)

**Zwickau** on vuosina 1955–1959 valmistettu itäsaksalainen automerkki. Merkin ainoa malli oli Zwickau P70, jota tuotiin myös Suomeen. Zwickau-autoja valmistettiin yhteensä 36&nbsp;151 kappaletta. Sen seuraaja oli Trabant P50 vuonna 1959.

Itä-Saksan Zwickaussa olleen autotehtaan virallinen nimi oli *VEB Automobilwerk Zwickau* (AWZ). Lyhenne VEB tulee saksan kielen sanoista *Volkseigener Betrieb* eli "kansan omistama tehdas". Tehdas valmisti ennen Zwickauta IFA-autoja, jotka saivat Suomessa huonon maineen heikosta laadustaan. Molempia toi Suomeen Oy Rego Ab.

Myös Zwickau P70 sai autolehdistöltä varsin kielteisen arvion. Moottori oli heikko, tilat ahtaat, tavaratilan luukku puuttui ja viimeistely oli heikkotasoista. 

P70:ssä oli erillinen runko ja korissa puukehikko, jonka päälle oli naulattu muovista tehty kori. Peltiä käytettiin vain vähän.

## Lähteet
Partenope-luokka

**Partenope-luokka** oli Italian kuninkaallisen laivaston kahdeksan 1880- ja 1890-lukujen vaihteessa valmistetun torpedoristeilijän muodostama alusluokka.

## Alukset

## Lähteet

*

### Viitteet
Luettelo Israelin ilmavoimien kalustosta

Tämä on **luettelo Israelin ilmavoimien nykyisestä kalustosta**.

## Hävittäjät
### Hävittäjät

### Monitoimihävittäjät

## Harjoituskoneet

## Tiedustelukoneet

## Kuljetuskoneet

## Helikopterit

## Miehittämättömät ilma-alukset

## Ilmatorjunta
### Ilmatorjuntaohjukset

## Aseistus
### Ohjukset

### Pommit

## Lähteet
Rautusvuoman kansallispuisto

**Rautusvuoman** **kansallispuisto** (, , ) on kansallispuisto Pohjois-Norjassa Tromssan ja Finnmarkin läänissä pääosin Porsangin kunnan alueella. Puisto on 747 neliökilometrin laajuinen.

Vuoma on suomen peräpohjalaisiin murteisiin saamenkielestä lainattu sana, joka tarkoittaa tunturien välistä laaksoa.

## Maantiede

### Luonto
Kansallispuisto käsittää puistolle nimen antaneen Rautusvuoman laakson sekä tunturialueen, jonka korkeimmat huiput ovat yli 1000-metrisiä. Puiston korkein kohta on Čohkaráššan huippu, joka yltää 1 138,89 metriä meren pinnan yläpuolelle.

Tunturit muodostavat Gáissaksi kutsutun tunturijonon. Tuntureiden välissä on vehmaita laaksoja, joissa on monien kasvi- ja eläinlajien pohjoisimpia esiintymiä, kuten maailman pohjoisimpana pidetty mäntymetsä. 

Puiston pohjois- ja länsiosan laajaa vuomaa halkoo Rautusjoki, joka on yläosaltaan vuolas, mutta Lompola-nimisellä alajuoksullaan hidasjuoksuinen.

### Yhteydet
Kansallispuisto sijaitsee lähellä E6-tietä ja Lemmijoen taajamaa. Puiston opastuskeskuksena toimiva Rautusniemen luontotalo ja museo (norj. *Stabbursnes naturhus og museum*) on tien varressa noin 13 km Lemmijoelta pohjoiseen. E6-tieltä on 6 kilometrin tieyhteys puiston rajalle.

Lemmijoelta Hammerfestin suuntaan kulkevat linja-autot pysähtyvät Rautusniemellä.

## Kuvia

Tiedosto:Nasjonalparker Nord-Norge ny.JPG|Pohjois-Norjan kansallispuistojen sijainti. Rautusvuoma (*Stabbursdalen*) on merkitty numerolla 26.
Tiedosto:Stabburselva.JPG|Rautusjoki (*Stabburselva*) on puiston pohjoisosassa virtaava joki.
Tiedosto:Stabbursdalen National Park - 1.jpg|Lompola on puiston alava osa, jossa Rautusjoki virtaa hitaasti.
Tiedosto:Pinus sylvestris - Furu Stabbursdalen.jpg|Rautusvuoman (*Stabbursdalen*) mäntymetsää.


## Lähteet

## Aiheesta muualla
Rainer Lemström

**Kaarlo Rainer Lemström** (23. elokuuta 1931 Loppi – 18. toukokuuta 2007 Hämeenlinna) oli suomalainen Suomen Maaseudun puolueen kansanedustaja ja puoluesihteeri.

Lemströmin vanhemmat olivat maanviljelijä Kalle Kustaa Lemström ja Lempi Aleksandra Nevalainen. Hän kävi kansakoulun ja Työväen akatemian sekä suoritti raittius- ja nuorisotyönohjaajan kurssin 1950, kartanpiirtäjän kurssin 1951 ja autoteknisen tutkinnon 1963.

Lemström työskenteli maataloustöissä kotitilallaan ja oli myös metsätöissä. Hän oli raittius- ja nuorisotyönohjaajana 1950–1951 ja omisti auto- ja konekorjaamon Lopella 1963–1969. Lemström oli sitten Suomen maaseudun puolueessa Etelä-Hämeen piirisihteerinä 1968–1969, järjestösihteerinä ja vt. puoluesihteerinä 1969–1970, puoluesihteerinä 1970–1972 sekä vuodesta 1975 alkaen järjestösihteerinä. Hän kuului Suomen maaseudun puolueen puoluehallitukseen ja oli puolueen Uudenmaan piirin puheenjohtajana.

Lemström oli kansanedustajana 1972–1975 edustaen Uudenmaan läänin vaalipiiriä. Hän sai yhdessä Veikko Vennamon ja J. Juhani Kortesalmen kanssa helmikuussa 1973 eduskunnan puhemieheltä nuhtelut sekä varoituksen huonosta käytöksestä ja loukkaavista puheista. Vuoden 1973 lopulla Vennamo ja Lemström joutuivat kahden viikon jäähylle eduskuntatyöstä. Eduskunnan vahtimestarit kantoivat tällöin Vennamon ulos eduskunnasta istuntotuolissaan mutta Lemström poistui omatoimisesti.

Lemström oli presidentin valitsijamiehenä vuoden 1978 presidentinvaaleissa ja kuului Lopen kunnanvaltuustoon sekä Kunnallisen sopimusvaltuuskunnan johtokuntaan. Hän oli myös Yleisradion hallintoneuvoston jäsenenä 1983–1990.

Lemström oli naimisissa vuodesta 1953 Maire Anna-Liisa Rekolaisen kanssa.

## Lähteet
Guor Marial

**Guor Mading Maker** (tunnetaan myös nimellä **Guor Marial**, s. 15. huhtikuuta 1984 Panrieng County, Unity, Sudan) on eteläsudanilainen kestävyysjuoksija, joka kilpailee pääosin maratonilla. 180 senttimetriä pitkä ja 60 kilogrammaa painava Maker asuu Yhdysvalloissa.

## Ura
Maker osallistui Itsenäisten olympiaurheilijoiden edustajana vuoden 2012 kesäolympialaisiin, jossa hän sijoittui sijalle 47. Maker kilpaili olympialaisissa enonsa sukunimellä Marial. Olympialaisten jälkeen Maker on käyttänyt oikeata nimeään. Vuoden 2016 kesäolympialaisissa Maker voi edustaa vuonna 2011 itsenäistynyttä Etelä-Sudania.

## Muuta
Makerin kahdeksan sisarusta kuolivat Sudanin sisällissodassa. Maker selviytyi sodasta pakenemalla maan pohjoisosissa asuneen enonsa luokse. Hän ei voinut edustaa vuoden 2012 olympialaisissa juuri itsenäistynyttä Etelä-Sudania, eikä hän halunnut edustaa Sudania.

## Ennätykset

## Lähteet
Agordat-luokka

**Agordat-luokka** oli Italian kuninkaallisen laivaston kahden 1890-luvun lopulla valmistetun aluksen muodostama torpedoristeilijäluokka.

## Alukset

## Lähteet
*

### Viitteet
Antero Juntumaa

**Armo Eino Antero Juntumaa**, sukunimi aik. *Juntunen* (28. heinäkuuta 1921 Oulu – 18. syyskuuta 2002 Orivesi) oli suomalainen rovasti ja Suomen kristillisen liiton kansanedustaja.

## Ura

### Opinnot
Juntumaa pääsi ylioppilaaksi 1941, suoritti teologian erotutkinnon 1945, sai pappisvihkimyksen 1945 ja hän suoritti pastoraalitutkinnon 1949 (Oulu). Juntumaa valmistui myöhemmin teologian kandidaatiksi 1952 (Helsingin yliopisto), filosofian kandidaatiksi 1969 (Tampereen yliopisto) sekä teologian ja filosofian maisteriksi 1969.

### Pappina ja opettajana
Juntumaa oli jatkosodan aikana sotilasalivirkailijana ja sotilaspastorina. Sodan jälkeen hän oli ylimääräisenä pappina Virroilla 1945, Raahessa 1946–1947 ja Kiimingissä 1947. Hän oli Kotikasvatusyhdistyksen toiminnanjohtajana 1947–1948, Nivalan nuorisopappina 1948–1949, Muonion yhteiskoulun rehtorina 1949–1952 ja Raution kirkkoherrana 1952–1955. Tämän jälkeen Juntumaa oli Raahen opettajaseminaarissa vt. lehtorina 1954–1955 ja lehtorina 1955–1961, Raahen kirkkoherran apulaisena 1955–1961, Pirkanmaan yhteiskoulun vanhempana lehtorina 1961–1965, Tampereen Härmälän seurakunnan kirkkoherran apulaisena 1961–1965 ja Oriveden seurakunnan kappalaisena 1965–1984. Hän sai rovastin arvon 1982.

### Eduskuntatyö
Juntumaa oli Suomen kristillisen liiton kansanedustajana 1972–1983 edustaen Hämeen läänin pohjoista vaalipiiriä. Hän oli Kristillisen liiton eduskuntaryhmän puheenjohtajana 1974 ja kuului Parlamenttienvälisen liiton IPU:n Suomen ryhmän johtokuntaan. Hän oli ainoa kansanedustaja, joka äänesti tyhjää tammikuussa 1973 pidetyssä Suomen presidentin valintaa koskeneessa poikkeuslakiäänestyksessä.

### Muut luottamustoimet
Juntumaa oli presidentin valitsijamiehenä vuoden 1978 presidentinvaaleissa. Juntumaa oli myös Muonion ja Oriveden kunnanvaltuutettuna ja muun muassa Kristillisen liiton Pohjois-Hämeen piirin puheenjohtajana ja Kristillisen raittiustyön edustajiston varapuheenjohtajana.

Juntumaa oli mm. Pohjolan Partiopoikapiirin piiritoimikunnan jäsen 1958–1960 sekä Sininauhaliiton johtokunnan jäsen vuosina 1967–1971.

## Teokset
* 

## Yksityiselämä

### Suku
Juntumaan vanhemmat olivat postikonttorinhoitaja Eino Henrik Juntumaa ja proviisori Lempi Katariina Korpikoski.

### Perhe-elämä
Juntumaa oli naimisissa vuodesta 1945 peruskoulunopettaja Helvi Tuulikki Teräksen kanssa.

## Lähteet

## Aiheesta muualla
*
Winklevoss

**Winklevoss** on muun muassa seuraavien henkilöiden sukunimi:

*Cameron Winklevoss (s. 1981), yhdysvaltalainen kilpasoutaja, yrittäjä ja liikemies
*Tyler Winklevoss (s. 1981), yhdysvaltalainen kilpasoutaja, yrittäjä ja liikemies
Bruno Novo

**Bruno Matias Novo** (s. 4. toukokuuta 1982) on portugalilainen beachfutispelaaja, joka edustaa Portugalin beachfutismaajoukkuetta ja SC Bragaa. Pelipaikaltaan 181 senttimetriä pitkä ja 70 kilogrammaa painava Novo on hyökkääjä.

Novo saavutti Portugalin kanssa kultaa vuoden 2015 MM-kotikisoista Espinhosta. Hänellä on myös kaksi pronssimitalia vuosilta 2009 ja 2011. Vuoden 2015 Euroopan kisoista Bakusta Novo saavutti niin ikään pronssia Portugalin kanssa.

Novo on edustanut nykyistä seuraansa, SC Bragaa, vuodesta 2015 asti. Hän on pelannut kotimaansa seurojen lisäksi myös argentiinalaisessa Boca Juniorsissa ja italialaisessa Sambenedettese BS:ssä.

## Lähteet
Vincent Coupat

**Vincent Coupat**  (s. 19. helmikuuta 1986 Besançon, Ranska) on ranskalainen suunnistaja. Ivernessin MM-kilpailuissa 2015 Coupat saavutti pronssia Ranskan viestijoukkueessa.  Henkilökohtaisilla matkoilla hänen paras saavutuksensa on sprintin kahdeksastoista sija  Lausannen MM-kilpailuissa 2012. Seuratasolla Coupat edustaa Halden SK:ta.

## Lähteet
* http://runners.worldofo.com/vincentcoupat.html

### Viitteet
Seremedy

**Seremedy** oli vuonna 2010 Sundsvallissa perustettu ruotsalainen visual kei/alternative metal -yhtye, johon kuuluivat SEIKE (laulu), YOHIO (kitara ja taustalaulu), Ray (kitara), JENZiiH (basso) ja Linder (rummut).

Yhtye hajosi 2013 mutta palasi yhteen 2014 tilapäisesti nauhoitusta varten.

## Diskografia
### Albumit
* Welcome To Our Madness (2012)
* re:Madness (2014)

### Singlet
* Bulletproof Roulette (2011)
* No Escape (2012)
* Diverge (2014)

### Maxi-Single
* Seasons Will Change (2011)

## Lähteet
Nastja Kolar

**Nastja Kolar** (s. 15. heinäkuuta 1994 Celje) on slovenialainen tennispelaaja. Parhaimmillaan hän on ollut kaksinpelissä WTA-listan sijalla 178 marraskuussa 2014 ja nelinpelissä sijalla 160 heinäkuussa 2015. Hän on voittanut urallaan neljä ITF-turnausta kaksinpelissä. Juonioreiden maailmanlistalla hän oli parhaimmillaan neljännellä sijalla vuonna 2010.

Kolar pelasi WTA-turnauksen pääsarjassa ensimmäisen kerran Portorožin turnauksessa vuonna 2009. Hän hävisi turnauksen avauskierroksella Roberta Vincille. Fed Cupissa Kolar edusti Sloveniaa ensimmäisen kerran vuonna 2012.

## Lähteet

## Aiheesta muualla
*
*
Kenttäpallo

**Kenttäpallo** oli keskiaikainen jalkapalloa edeltänyt urheilulaji, jossa pallo pyrittiin kaappaamaan ja viemään vastapuolen maaliin.

## Säännöt
Pelissä ei ollut sääntöjä, mikä oli merkittävin tekijä joka erotti sen jalkapallosta. Kuuluisin onnettomuus tapahtui vuonna 1280 Newcastle-upon-Tynessä. Henry de Ellingdon juoksi David le Keuta päin. Davidilla oli vyössään veitsi joka pisti Henryä vatsaan ja hän kuoli. Jos Henryllä olisi ollut tuppi tapahtumalta olisi vältytty. Toisaalta veistä käytettiin joskus tarkoituksellisesti.

## Lähteet
* Terry Deary; Martin Brown; Meme Saukko: *Karmea totuus keskiajasta.* Tammi 1999.
Viron e-asukas

**Viron e-asukas** () on ohjelma, jolla eri maiden kansalaiset voivat hakea sähköistä henkilöllisyyttä Viroon. Palvelun kautta e-asukkaat pääsevät käsiksi virolaisiin verkkopalveluihin, joiden kautta he voivat esimerkiksi avata maahan pankkitilejä ja perustaa yrityksiä ilman, että heidän täytyy käydä Virossa.

Vuonna 2014 Viron hallitus hyväksyi lakiehdotuksen, jonka myötä ulkomaalaiset voivat hakea sähköistä henkilöllisyyttä Virossa. Laki tuli voimaan marraskuussa 2014. Laki ei kuitenkaan mahdollista kansalaisuutta eikä oleskelulupaa. Viron e-asukkuus, joka sisältää sirullisen tunnistekortin, maksaa 100 euroa.

Ensimmäinen e-asukkuus myönnettiin 1. joulukuuta 2014 brittiläiselle toimittajalle, Edward Lucasille. Heinäkuussa 2015 e-asukkuutta oli hakenut yli 3 800 ulkomaalaista, joista suomalaisia (916), venäläisiä (442) ja ukrainalaisia (227). Vuoden 2023 loppuun mennessä yli 109 000 ihmistä 181 maasta oli saanut Viron e-asukkaan aseman. Alle kymmenessä vuodessa ohjelman käynnistämisen jälkeen Viron e-asukkaat ovat perustaneet yli 28 500 virolaista yritystä, ja tämä luku kasvaa edelleen nopeasti.

## Lähteet

## Aiheesta muualla
*Estonian e-Residency
Monacon automuseo

**Monacon automuseo** (*La collection de voitures anciennes*) on Monacossa oleva automuseo, jossa esillä olevat autot ovat Monacon hallitsijoiden keräämiä. Museon perustana on ruhtinas Rainierin yksityiskokoelma, jonka hänen poikana ruhtinas Albert järjesteli uudelleen vuonna 2012.

Museossa on näytteillä musta Chrysler Imperial V8, joka oli vastassa Grace Kellyä Monacon satamassa 12. huhtikuuta 1956 hänen saapuessaan häihinsä. Näytteillä on myös Sunbeam Alpine, jolla Grace Kelly ja Cary Grant ajoivat elokuvassa Varkaitten paratiisi.

Suomalaisiin liittyviä autoja museossa ovat Kimi Räikkösen ajama McLaren MP4-19 vuodelta 2004, sekä Ari Vatasen ja Terry Harrymanin MM-rallia vuonna 1985 ajama Peugeot 205 turbo 16.


Tiedosto:Le_Zèbre_1911.JPG|Le Zèbre 1911.
Tiedosto:Bellanger 1921.JPG|Bellanger 1921.
Tiedosto:Packard_Six_326_1926.JPG|Packard 1926.
Tiedosto:Nash-Healey_blau.JPG|Nash-Healey 1952.


## Lähteet

## Aiheesta muualla
Paltaniementie

**Paltaniementie** on museotie Paltaniemen kylässä Kajaanissa, Oulujärven etelärannalla. Museotiehen kuuluva Paltaniemen kirkkotie ja kylä sisältyvät Museoviraston inventoimiin valtakunnallisesti merkittäviin rakennettuihin kulttuuriympäristöihin. Paltaniemi kuuluu myös valtakunnallisesti merkittäviin maisema-alueisiin. Matkaa Kajaanin keskustaan on vajaa kymmenen kilometriä. Tiestä tuli museotie vuonna 1982.

## Museotie

Museotien pituus on nykyään 2,95 kilometriä. Siihen kuuluu Pappilanniementie eli yhdystie 19056 ja sen itäpuolella noin 550 metrin mittainen osuus Kirkkoniemi–Paltaniemi maantiestä nro 8801, katunimeltään Sutelantiestä. Pappilanniemessä tien päässä on kääntöpaikka, joka ei kuulu museotiehen. Alkuperäinen museotien pituus oli 3,3 kilometriä, lyhennys on johtunut jalankulun ja pyöräilyn järjestelyistä. Jalankulun ja pyöräilyn väylää on Pappilanniementiellä maantien 8801 liittymän ja kylätalon välillä noin 40 metrin ja Sutelantiellä noin 80 metrin matkalla.

Museotie on keskimäärin 5,9 metriä leveä ja päällystetty pehmeällä asfalttibetonilla. Tien varren maisemia ovat näkymät Oulujärvelle ja rantametsä, nauhamainen asutus kylätien varressa, metsäiset maisemat Pappilanniemen päässä ja avoimet viljelymaisemat.

Liikenneviraston museotiekokoelmassa Paltaniementie edustaa ajallisesti 1600–1700-luvun tieverkon rakentumista. Tie on osa Oulun ja Kuopion välistä varhaista tieyhteyttä, saman välin myöhemmin muodostuneita yhteyksiä edustaa Saviselkä–Piippola-museotie.

### Tien historia
Paltaniemi asutettiin 1550-luvulla ja 1500-luvun lopussa siitä tuli kirkollinen ja hallinnollinen keskus. Paltaniemeen johtava kesätie teetettiin kulkukelpoiseksi 1610, aluksi vain ratsutieksi. Vuonna 1634 Paltaniemeen oli määrätty maantien varteen kestikievari ja 1682 tie määrättiin tehtäväksi vaunuilla ajettavaksi. Oulujärven pohjoispuolelle valmistui vuonna 1857 tie Oulusta Kajaaniin. Paltaniemellä oli vielä merkitystä talvitien osana. Merkitys väheni vasta 1900-luvulla, kun maantien talvikunnossapito vakiintui ja autoliikenne yleensäkin lisääntyi.
Paltamon emäkirkolta oli tehty tiepohja Kajaaniin 1651. Museotie on osa tätä tietä ja tien linjauksen oletetaan säilyneen siltä ajalta, samoin tien tasausviivan. eli tien keskikohdan korkeusvaihtelun.

Paltaniemessä oli Oulujärven pitäjän keskuskylä vuodesta 1599 lähtien ja 1640-luvulta lähtien se oli Paltamon pitäjän kirkonkylä. Kylän hallinnollinen merkitys säilyi 1850-luvulle saakka. Paltaniementien kulttuurikohteita ovat muun muassa Paltamon seurakunnan omistama Paltamon vanha kirkko eli Paltaniemen kuvakirkko museotien varrella ja Eino Leinon syntymäkoti Hövelö tien lähistöllä.

## Lähteet
*

### Viitteet

## Aiheesta muualla
Finnish Blues Awards

**Finnish Blues Awards** on suomalainen blues-musiikin palkintogaala, joka järjestettiin ensimmäisen kerran 21. maaliskuuta 2015 Helsingissä, Virgin Oil Co -ravintolassa .

## Historia
Ensimmäisessä gaalassa palkittiin vuoden parhaita kolmessa eri kategoriassa sekä jaettiin elämäntyöpalkinto. Gaalassa esiintyivät Robbie Hill, Huff & Puff, Erja Lyytinen, Honey B & T-Bones, Lena & The Slide Brothers, Micke Björklöf & Bluestrip, Little Willie & Night Train, Jo' Buddy & Down Home King III, Helge Tallqvist & Ina Forsman Combo, White Knuckles Trio. Juontajina Lauri "Arno" Ankerman ja Olavi Rytkönen.

## Palkitut

; 2015
* Vuoden yhtye: Micke Björklöf & Blue Strip
* Vuoden tulokas: Ina Forsman
* Vuoden kappale: Dave Forestfield: *[[I Believe The Change Will Come]]* levyltä Loyal Till The Bitter End
* Elämäntyöpalkinto: Eero Raittinen. Palkittavat valittiin alan tekijöiden toimesta.

; 2016
* Vuoden artisti/yhtye: Erja Lyytinen
* Vuoden tulokas: White Knuckles Trio
* Vuoden kappale: Micke Björklöf & Blue Strip - Last Train To Memphis
* Elämäntyöpalkinto: Esa Kuloniemi

; 2017
* Vuoden artisti/yhtye: Lena & The Slide Brothers
* Vuoden tulokas: Emilia Sisco
* Vuoden kappale: Lena & The Slide Brothers - The Road You're On
* Vuoden tapahtuma: Puistoblues, Järvenpää
* Elämäntyöpalkinto: Pepe Ahlqvist

; 2018
* Vuoden artisti/yhtye: Faarao Pirttikangas
* Vuoden tulokas: Mara Balls
* Vuoden kappale: Dave Forestfield - Me and My Bible (We´re the Devil)
* Vuoden tapahtuma: Savonsolmu Beach & Blues Party
* Elämäntyöpalkinto: Jo´ Buddy

## Lähteet

## Aiheesta muualla
* Finnish Blues Awards Facebookissa
* http://www.finnishbluesawards.fi/
Allan Pietarinen

**Aarne Allan Pietarinen** (4. toukokuuta 1929 Helsinki – 21. elokuuta 2014) oli suomalainen koripalloilija.

Työväen Maila-Poikien kasvatti Pietarinen edusti kasvattajaseuraansa SM-sarjassa vuosina 1946–1955. Pisteitä hän teki viidellä eri kaudella. Koripalloliiton tietokannan mukaan Pietarinen saavutti pelaajaurallaan viisi SM-hopeaa ja kolme SM-pronssia mestaruuden jäätyä puuttumaan.

Suomen maajoukkueessa Pietarinen pelasi vuosina 1951–1953 18 ottelua 1,7 pisteen keskiarvolla. Hän kuului Suomen joukkueisiin Ranskan 1951 (Suomi yhdeksäs) ja Neuvostoliiton 1953 (Suomi 12:s) EM-kilpailuissa.

## Saavutukset
* EM-kilpailut: yhdeksäs 1951, 12:s 1953
* SM-hopeaa 1947, 1949, 1950, 1951 ja 1955
** SM-pronssia 1952, 1953 ja 1954

## Lähteet
* Allan Pietarinen  baskethotel.com
* Maajoukkueprofiili  Suomen Koripalloliitto
* Profiili  fiba.com 

### Viitteet
Stratolaunch Systems

**Stratolaunch Systems** on avaruustoiminta-alan yritys, joka kehittää kiertoratalaukaisujärjestelmää. Järjestelmä koostuu Scaled Composites Stratolaunch -lentokoneesta ja sen kyydistä laukaistavasta kantoraketista. Lentokone nostaa raketin kyydissään korkealle ilmakehään, noin 11 kilometrin lentokorkeuteen. Siellä se pudotetaan lentokoneen kyydistä, minkä jälkeen se kulkee kiertoradalle rakettimoottorillaan. Järjestelmän tavoitteena on maksimissaan 6124 kilogramman hyötykuorma 180-2000 kilometrin kiertoradalle.

Paul Allen ja Burt Rutan julkistivat projektin 13. joulukuuta 2012. Allen rahoittaa projektia ja Rutan on lentokoneen valmistajan Scaled Composites:in perustaja.

Stratolaunch teki ensilentonsa 13. huhtikuuta 2019. 2-tuntinen koelento tehtiin ilman rakettikuormaa. Samalla siitä tuli siipiväliltään maailman suurin lentänyt lentokone.

## Lähteet
Forrest Gump (hahmo)

**Forrest Gump** on päähenkilö Winston Groomin humoristisessa romaanissa *[[Forrest Gump (romaani)|Forrest Gump]]* ja siihen perustuvassa samannimisessä elokuvassa. Elokuvassa häntä esittää Tom Hanks. Forrest Gump on hieman yksinkertainen, mutta vilpitön mies, joka päätyy mukaan useisiin Yhdysvaltain historian merkittäviin tapahtumiin ja saavuttaa menestystä eri ammateissa. Tapahtumat sijoittuvat 1950–1980-luvuille.

Forrest Gump on lähtöisin Alabamasta, Greenbow-nimisestä pikkukaupungista. Forrestin kielioppi ei ole huippuluokkaa (*"Muut pingisjoukkueen pelaajat on tosi mukavia kavereita, ketkä tulee vähän kaikilta elämänaloilta, ja ne on minulle hirmu mukavia. Kinuskit on kanssa mukavia, kovasti toisenlaisia vinosilmiä kuin ne mitä minä näin Vietnamissa. Ensinnäkin nämä on siistiä ja puhtaita vinosilmiä ja oikein kohteliaita. Ja toiseksi nämä ei yritä murhata minua."*).  Hän koettaa tehdä aina oikein, ja tämä saattaa hänet usein vaikeuksiin ja toisinaan sankaritekoihin. Gumpista tulee muun muassa Vietnamin sodan veteraani, katkarapukasvattaja ja amerikkalaisen jalkapallon sekä myöhemmin pöytätenniksen pelaaja. Kirjassa hänestä tulee myös muun muassa huuliharpisti, painija, astronautti ja shakkimestari, mutta elokuvasta nämä vaiheet on jätetty pois. Forrestin ystävä ja ainoa rakkaus on lapsesta asti tuttu Jenny Curran. Hippinuoruuden jälkeen Jennyn arvomaailma asettuu tasapainoisempiin uomiin eivätkä kaikki Forrestin tekemät ratkaisut miellytä häntä. Forrest Gump tervehtii lähes kaikkia kohtaamiaan ihmisiä sanomalla ”Minun nimeni on Forrest. Forrest Gump”.

Gumpin ollessa lapsi, heidän kotiinsa majoittautunut Elvis Presley kehitti Forrestin kummallisesta kävelytyylistä tunnetun lantionheiluttamisliikkeensä.

Forrest on vuonna 2012 nimetty Forbesin 15 rikkaimman kuvitteellisen hahmon listalle 5,7 miljardin dollarin omaisuudellaan, jonka Gump ansaitsee sijoittaessaan Apple-yritykseen. *Forrest Gump* -elokuvassa Forrestin sanotaan olleen inspiraatio iPadille, sillä Steve Jobs halusi tehdä tietokoneen, joka olisi ”tarpeeksi yksinkertainen Forrestille”.

## Lähteet
Nicaraguan kanava

**Nicaraguan kanava** on suunniteltu kanava Nicaraguassa. Se yhdistäisi Tyynenmeren ja Atlantin toisiinsa ja kilpailisi siten Panaman kanavan kanssa. Kanavasta tulisi yhteensä 276 kilometriä pitkä ja se kulkisi Keski-Amerikan suurimman makean veden altaan eli Nicaraguajärven läpi, mikä on herättänyt huolta.

Rakennustöiden oli alun perin tarkoitus alkaa 22. joulukuuta 2014 ja valmistua vuonna 2020. Nicaraguan hallinto kertoi vuoden 2015 lopulla lykkäävänsä rakennustöiden alkua vuoden 2016 loppupuolelle. Projektin arvioitiin maksavan 50 miljardia dollaria. Urakan sai kiinalaisen miljardööri Wang Jingin johtama sijoittajaryhmä.

Projektin aloituspuheissa Wang Jin kaavaili Nicaragualle vaurasta tulevaisuutta kanavan ansiosta, mutta vuonna 2015 hän menetti ison osan miljardiomaisuudestaan. Vuonna 2016 aloitettiin kaivuutöitä, mutta vuoteen 2018 mennessä ne ja kanavalle johtavien teiden rakennustyömaat pysähtyivät.

Toukokuussa 2024 Nicaraguan kansalliskongressi peruutti Wangin sijoittajaryhmälle myönnetyn projektiluvan.

## Lähteet

## Aiheesta muualla
The Sims 4: Kylpyläpäivä

***The Sims 4: Kylpyläpäivä*** *(The Sims 4: Spa Day)* on pelipaketti The Sims 4 -videopeliin, joka julkaistiin 14. heinäkuuta 2015. Pelipaketti sisältää kolme kylpylää sekä uuden kuntosalin. Myös oman kylpylän rakentaminen on mahdollista. Simit voivat nyt myös käydä hieronnassa, saunassa, mutakylvyssä ja joogaamassa. 

## Uusia ominaisuuksia
* Uusi taito: hyvinvointi

## Lähteet
Christoph Harting

**Christoph Harting** (s. 10. huhtikuuta 1990 Cottbus) on saksalainen kiekonheiton olympiavoittaja. 205 senttimetriä pitkä ja 117 kilogrammaa painava Harting edustaa SCC Berliniä. Hartingin valmentajana toimii Torsten Schmidt.

## Ura
Harting sijoittui viidenneksi alle 23-vuotiaiden EM-kilpailuissa 2011. Hän oli mukana vuoden 2013 MM-kilpailuissa Moskovassa, jossa hän jäi karsintaan heitettyään 62,28. Vuonna 2015 hän voitti Saksan mestaruuden ja sijoittui kahdeksanneksi Pekingin MM-kilpailuissa tuloksella 63,94. Amsterdamin EM-kilpailuissa 2016 hän oli neljäs. Vuoden 2016 kesäolympialaisissa Rio de Janeirossa Harting voitti kultaa uudella ennätystuloksellaan 68,37 tuoden kiekonheiton olympiakullan Hartingin perheeseen toisen kerran peräkkäin. Hän voitti Saksan mestaruuden 2018. Berliinin EM-kilpailuissa 2018 hän jäi karsinnassa ilman tulosta. Dohan MM-kilpailuissa 2019 hän karsiutui loppukilpailusta.

## Muuta
Hartingin isoveli Robert Harting on kiekonheiton olympiavoittaja, maailmanmestari ja Euroopan-mestari. Christoph Harting on syntynyt viisi kuukautta ennen Saksan jälleenyhdistymistä. Hän työskentelee siviilissä poliisina.

## Henkilökohtaiset ennätykset

## Lähteet
The Hunger Site

**The Hunger Site** on vuonna 1999 perustettu ns. click-to-donate -sivusto, joka saa sponsorointitukea sitä vastaan, että sivuston käyttäjät ja vierailijat katsovat sponsorien mainoksia. The Hunger Site kehottaa vierailijoitaan napsauttamaan sivustolla olevaa nappia kerran päivässä. Jokainen eri käyttäjän painallus johtaa sivuston mukaan lahjoitukseen, joka vastaa 2,5 dl:n ruokamäärää. The Hunger Site ei ole hyväntekeväisyysjärjestö; se on voittoa tavoitteleva yhdistys, joka lahjoittaa mainoksista saatavia tuottoja valikoiduille hyväntekeväisyysjärjestöille. Tällä hetkellä ne ovat Millenium Promise, Food Recovery Network, Partners in Health, Feeding America ja Mercy Corps.

Sivuston omistaa nykyisin CharityUSA.com.

## Historia

The Hunger Site -yhdistyksen ja sivuston perusti vuonna 1999 Yhdysvaltain Indianan Bloomingtonista kotoisin oleva tietokoneohjelmoija John Breen. Yhdistys oli alun perin voittoa tavoittelematon, ja sivustosta tuli nopeasti suosittu. Breen myi sivuston kasvavien kulujen takia GreaterGood:lle julkistamattomaan hintaan helmikuussa 2000. Heinäkuussa 2001 IT-kuplan puhkeamisen jälkeen GraterGood lopetti toimintansa menetettyään 26 miljoonaa dollaria pääomasijoituksia. Samana vuonna yksityinen, tuottoa tavoitteleva CharityUSA.com osti yhtiön miljoonalla dollarilla.

## Lähteet
Angelina Žuk-Krasnova

**Angelina Sergejevna Žuk-Krasnova** (, o.s. *Žuk*, s. 7. helmikuuta 1991 Irkutsk) on venäläinen seiväshyppääjä. Moskva Irkutskajaa edustavan Žuk-Krasnovan valmentajina toimivat Vladimir Šulgin, Sergei Porolin ja Juri Didenko.

## Ura
Žuk-Krasnova sijoittui vuoden 2013 MM-kilpailuissa Moskovassa finaalin seitsemänneksi. Seuraavan vuoden EM-kilpailuista Zürichistä hän voitti pronssia tuloksella 460. Vuoden 2014 Continental Cupissa Žuk-Krasnova sijoittui toiseksi. Hän voitti alle 23-vuotiaiden EM-kultaa vuonna 2013 Tampereelta ennätyksellään 470.

## Ennätykset
### Ulkoradat
 

### Sisäradat
 

## Lähteet